ai4bharat/Pralekha huggingface dataset:
హోం మంత్రిత్వ శాఖ
వైద్యవిద్యా సీట్లలో ఒబిసిలు, ఆర్థికంగా బలహీన వర్గాలకు రిజర్వేషన్లు కల్పించాలన్న శ్రీ మోదీ ప్రభుత్వ నిర్ణయాన్ని స్వాగతించిన కేంద్ర హోం మంత్రి శ్రీ అమిత్ షా
ఈ చారిత్రక నిర్ణయం తీసుకున్న శ్రీ నరేంద్ర మోదీకి నా అభినందనలు
దీర్ఘకాలంగా పెండింగులో ఉన్న ఈ డిమాండును తీర్చడం ద్వారా వెనుకబడిన, ఆర్థికంగా బలహీన వర్గాల సంక్షేమం పట్ల ప్రభుత్వ కట్టుబాటును ప్రకటించిన ప్రధానమంత్రి శ్రీ నరేంద్ర మోదీ
శ్రీ మోదీ ప్రభుత్వ నిర్ణయంతో 5550 మంది విద్యార్థులకు లబ్ధి
వైద్యవిద్యా సీట్లలో ఒబిసి వర్గీకరణలోని వారు, ఆర్థికంగా వెనుకబడిన వర్గాలకు రిజర్వేషన్లు కల్పించాలన్న శ్రీ మోదీ ప్రభుత్వ నిర్ణయాన్ని కేంద్ర హోం మంత్రి శ్రీ అమిత్ షా స్వాగతించారు. “వైద్యవిద్యా విభాగంలో అండర్ గ్రాడ్యుయేట్, పోస్ట్ గ్రాడ్యుయేట్  సీట్లలో ఒబిసిలకు 27 శాతం, ఆర్థికంగా బలహీన వర్గాలకు 10 శాతం రిజర్వేషన్ కల్పించాలన్న చారిత్రక నిర్ణయం తీసుకున్నందుకు శ్రీ నరేంద్ర మోదీకి నా అభినందనలు” అని శ్రీ అమిత్ షా ట్వీట్ చేశారు.
“దీర్ఘకాలంగా పెండింగులో ఉన్న ఈ డిమాండును తీర్చడం ద్వారా ప్రధానమంత్రి శ్రీ నరేంద్ర మోదీ వెనుకబడిన తరగతులు, ఆర్థికంగా బలహీన వర్గాల సంక్షేమం పట్ల ప్రభుత్వ కట్టుబాటును ప్రదర్శించారు. శ్రీ మోదీ ప్రభుత్వ నిర్ణయంతో సుమారు 5550 విద్యార్థులు లాభం పొందుతారు” అని కేంద్ర హోం మంత్రి పేర్కొన్నారు.
ఈ స్కీమ్ కింద 2021-22 విద్యాసంవత్సరం నుంచి అన్ని అండర్ గ్రాడ్యుయేట్/ పోస్ట్ గ్రాడ్యుయేట్ మెడికల్/ డెంటల్ కోర్సుల్లోను అఖిల భారత కోటాకు కూడా ఒబిసిలకు 27 శాతం, ఇడబ్ల్యుఎస్ కు 10 శాతం రిజర్వేషన్ వర్తిస్తాయి.
హోం మంత్రిత్వ శాఖ
కేంద్ర మంత్రివర్గ కీలక నిర్ణయాలను ప్రశంసించి, ప్రధాని మోదీకి కృతజ్ఞతలు తెలిపిన హోంమంత్రి అమిత్ షా
దేశవ్యాప్తంగా పేదలకు రేషన్ అందించే 'ప్రధానమంత్రి గరీబ్ కల్యాణ్ అన్న యోజన'ను నవంబర్ వరకు పొడిగించడంపై ప్రధానికి కేంద్ర హోంమంత్రి కృతజ్ఞతలు
కరోనా సమయంలో ఎవరూ ఆకలితో ఉండకూడదన్న ప్రధాని సంకల్పం అభినందనీయం: అమిత్ షా
7.4 కోట్ల మంది మహిళలకు లబ్ధి చేకూర్చే ఉజ్వల యోజన కూడా సెప్టెంబర్ వరకు పొడిగింపు: అమిత్ షా
ప్రధానమంత్రి ఆవాస్ యోజన కింద, నగరాల్లో వలస కూలీల కోసం అద్దె ఇళ్ల భవన సముదాయాలు నిర్మించాలని తీసుకున్న చారిత్రక నిర్ణయంతో వలస కూలీలకు తక్కువ ధరకే అద్దె వసతి దొరుకుందన్న అమిత్ షా
'సబ్ కా సాత్, సబ్ కా వికాస్' స్ఫూర్తితో, ఈపీఎఫ్ చందా సాయాన్ని ఆగస్టు వరకు పొడిగిస్తూ ప్రధాని నిర్ణయం తీసుకున్నారు. దీనివల్ల 72 లక్షల మంది చిన్న వ్యాపారస్తులకు ఉపయోగం: అమిత్ షా
కరోనా సమయంలో ఎవరూ ఆకలితో ఉండకూడదన్న ప్రధాని సంకల్పం ప్రశంసనీయమని కేంద్ర హోంమంత్రి అమిత్ షా అన్నారు. దేశవ్యాప్తంగా కోట్ల మంది పేదలకు ఉచిత రేషన్ అందించే 'ప్రధానమంత్రి గరీబ్ కల్యాణ్ అన్న యోజన'ను నవంబర్ వరకు పొడిగిస్తూ కేంద్ర మంత్రివర్గ సమావేశంలో నిర్ణయం తీసుకోవడంపై ప్రధాని శ్రీ నరేంద్ర మోదీకి హోంమంత్రి కృతజ్ఞతలు తెలుపుతూ ట్వీట్ చేశారు.
"కరోనా ప్రారంభ సమయంలో, ఉజ్వల యోజన కింద, మూడు నెలలపాటు పేద మహిళలకు నెలకు ఒక్కో వంట గ్యాస్ సిలిండర్ ఇవ్వాలని ప్రధాని నిర్ణయం తీసుకున్నారు. చాలా కుటుంబాలు ఆ సాయాన్ని సంపూర్ణంగా పొందలేకపోయాయి కాబట్టి, సెప్టెంబర్ వరకు ఈ పథకాన్ని పొడిగించారు. దీనివల్ల 7.4 కోట్ల మంది మహిళలకు లబ్ధి చేకూరుతుంది" అని అమిత్ షా ట్వీట్లో పేర్కొన్నారు.
"ప్రధానమంత్రి ఆవాస్ యోజన కింద, నగరాల్లో ప్రాంతాల్లో వలస కూలీల కోసం "తక్కువ ధర అద్దె ఇళ్ల భవన సముదాయాలు" నిర్మించాలని కూడా మంత్రివర్గం నిర్ణయం తీసుకుంది. ఈ చారిత్రక నిర్ణయం వల్ల, నగరాల్లో పీఎంఏవై ఫ్లాట్లు తక్కువ ధరకే వలస కూలీలకు అద్దెకు దొరుకుతాయి" అని అమిత్ షా చెప్పారు. "అందరికీ ఇళ్లు" లక్ష్యాన్ని బలోపేతం చేసేలా నిర్ణయం తీసుకున్నందుకు ప్రధానికి కృతజ్ఞతలు తెలిపారు.
""సబ్ కా సాత్, సబ్ కా వికాస్" నినాదం పట్ల తన నిబద్ధతను చాటేలా, చిన్న వ్యాపారస్తులకు ఊరటనిచ్చే మరో ముఖ్యమైన పథకాన్ని ప్రధాని మోదీ పొడిగించారు. ఈపీఎఫ్ చందా సాయాన్ని ఆగస్టు వరకు పొడిగిస్తూ కేంద్ర మంత్రివర్గ సమావేశంలో నిర్ణయం తీసుకున్నారు. మోదీ ప్రభుత్వం తీసుకున్న ఈ నిర్ణయం వల్ల 72 లక్షల మంది చిన్న వ్యాపారస్తులకు ఉపయోగం" అని అమిత్ షా ట్వీట్లో పేర్కొన్నారు.
రూ. లక్ష కోట్ల "వ్యవసాయ మౌలిక వసతుల నిధి" వ్యవసాయ రంగాన్ని బలోపేతం చేస్తుందని, గ్రామీణ భారతాన్ని అన్ని రంగాల్లో ప్రగతి బాటలో నడిపించాలన్న మోదీ నిబద్ధతకు ఇది దర్పణమని అమిత్ షా వెల్లడించారు. గ్రామీణ మౌలిక వసతుల అభివృద్ధిలో ఈ నిర్ణయం ఊపు తెస్తుందని అమిత్ షా ట్వీట్ చేశారు.
ప్రధాన మంత్రి కార్యాలయం
గ్లాస్ గోలో సిఒపి26 నేపథ్యం లోప్రధాన మంత్రి కి, యుకె ప్రధాని కి మధ్య జరిగిన ద్వైపాక్షిక సమావేశం
గ్లాస్ గో లో 2021 నవంబరు 1 వ తేదీన సిఒపి26 ప్రపంచ నేతల శిఖర సమ్మేళనం జరిగిన నేపథ్యం లో యునైటెడ్ కింగ్ డమ్ ప్రధాని శ్రీ బోరిస్ జాన్ సన్ తో ప్రధాన మంత్రి శ్రీ నరేంద్ర మోదీ సమావేశమయ్యారు.
2. సిఒపి26 ను ఫలప్రదం గా నిర్వహించడం తో పాటు జలవాయు పరివర్తన తాలూకు ప్రభావాల ను తగ్గించడాని కి, అలాగే సదరు పరివర్తన తాలూకు ప్రభావాని కి తగ్గట్టు సర్దుబాటుల ను చేసుకోవడం కోసం ప్రపంచ వ్యాప్తం గా చేపట్టవలసిన కార్యాచరణ కు సమర్ధన ను కూడగట్టడం లో కూడాను వ్యక్తిగతం గా నాయకత్వాన్ని వహించినందుకు గాను ప్రధాని శ్రీ బోరిస్ జాన్ సన్ ను ప్రధాన మంత్రి అభినందించారు. క్లయిమేట్ ఫినాన్స్, గ్రీన్ హైడ్రోజన్ సంబంధి సాంకేతిక విజ్ఞానం, నూతన ఆవిష్కరణ, సర్దుబాటు లు, నవీకరణ యోగ్య సాంకేతికత లు, స్వచ్ఛ సాంకేతికత ల వైపునకు మళ్ళడం వంటి అంశాల లో యుకె తో సన్నిహితం గా కృషి చేస్తామంటూ భారతదేశం పక్షాన వచన బద్ధత ను శ్రీ నరేంద్ర మోదీ ఈ సందర్భం లో పునరుద్ఘాటించారు.
3. రోడ్ మేప్ 2030 ప్రాథమ్యాల ఆచరణ లో, మరీ ముఖ్యం గా పెట్టుబడి, ఆర్థిక వ్యవస్థ, ప్రజా సంబంధాలు, ఆరోగ్యం, రక్షణ, ఇంకా భద్రత రంగాల లో ప్రాథమ్యాల ఆచరణ పై ఇద్దరు ప్రధానులు సమీక్ష ను చేపట్టారు. ఎఫ్ టిఎ సంప్రదింపుల ను మొదలు పెట్టే దిశ లో తీసుకొన్న చర్యలు సహా ఇన్ హేన్స్ డ్ ట్రేడ్ పార్ట్ నర్ శిప్ పరం గా ప్రగతి నమోదు కావడం పట్ల వారు సంతోషాన్ని వ్యక్తం చేశారు.
4. అఫ్ గానిస్తాన్ పరిణామాలు, ఉగ్రవాదాని కి వ్యతిరేకం గా పోరాడడం, ఇండో-పసిఫిక్ ప్రాంతం, సరఫరా వ్యవస్థ కు సంబంధించి ఆటుపోటుల ను తట్టుకొని నిలబడటం వంటి ప్రాంతీయ, ప్రపంచ సవాళ్ళ తో పాటు కోవిడ్ అనంతర కాలం లో ప్రపంచ దేశాలు ఆర్థికం గా తిరిగి కోలుకోవడం గురించి కూడా ఇరువురు నేత లు చర్చించారు.
5. ప్రధాని శ్రీ బోరిస్ జాన్ సన్ కు త్వరలోనే భారతదేశం లో స్వాగతం చెప్పాలని ఉంది అంటూ ప్రధాన మంత్రి తన ఆశ ను మరొక్కమారు వ్యక్తం చేశారు.(
సమాచార, ప్రసార మంత్రిత్వ శాఖ
నేను కథలు రాయను, నేను కథలను దొంగిలిస్తాను : ఐ.ఎఫ్.ఎఫ్.ఐ-53 మాస్టర్ క్లాస్ లో వి. విజయేంద్ర ప్రసాద్
"మంచి అబద్ధం చెప్పగల వ్యక్తి మంచి కథకుడు కాగలడు"
కథ కోసం ప్రేక్షకుల్లో 'ఆకలి' సృష్టించాలనే తపన మీ సృజనాత్మకతను పరుగులు పెట్టిస్తుంది
"నేను కథలు రాయను, నేను కథలను దొంగిలిస్తాను. మీ చుట్టూ కథలు ఉన్నాయి, అది మహాభారతం, రామాయణం వంటి ఇతిహాసాలు లేదా నిజ జీవిత సంఘటనలు కావచ్చు, ప్రతిచోటా కథలు ఉన్నాయి. మీరు, మీ ప్రత్యేక శైలిలో, ఆ కథలకు ప్రాతినిధ్యం వహించాలి." అని, బాహుబలి, ఆర్.ఆర్.ఆర్. బజరంగీ భాయిజాన్, మగధీర వంటి బ్లాక్ బస్టర్ చిత్రాల రచయిత, ప్రముఖ ప్రఖ్యాత స్క్రీన్ ప్లే రైటర్ వి. విజయేంద్ర ప్రసాద్, వర్ధమాన రచయితలకు పలు సూచనలు చేశారు.
“మీ కథ కోసం ప్రేక్షకులలో ఆకలి పుట్టించాలనే తపన మీలో నిబిడీకృతమైన సృజనాత్మకతను పరుగులు పెట్టిస్తుంది. నేను ఎల్లప్పుడూ నా కథ, పాత్రల కోసం ప్రేక్షకులలో ఆకలిని సృష్టించడానికి ప్రయత్నిస్తాను. అది నన్ను ఒక ప్రత్యేకమైన, ఆకర్షణీయమైన కథను సృష్టించేలా చేస్తుంది”, అని ప్రముఖ కథా రచయిత విజయేంద్ర ప్రసాద్ వివరించారు. గోవాలో జరుగుతున్న 53వ భారత్ అంతర్జాతీయ చలన చిత్రోత్సవం ‘ది మాస్టర్స్ రైటింగ్ ప్రాసెస్’ అనే అంశంపై ఈ రోజు జరిగిన "మాస్టర్ క్లాస్" లో వర్ధమాన సినీ రచయితలను ఉద్దేశించి ఆయన ప్రసంగించారు.
శ్రీ విజయేంద్ర ప్రసాద్ తన చలన చిత్ర రచనా శైలి గురించి మాట్లాడుతూ, తాను ఎప్పుడూ ఇంటర్వెల్ లో ట్విస్ట్ గురించి ముందుగా ఆలోచించి, ఆతర్వాత దానికి అనుగుణంగా కథను రూపొందిస్తానని, తెలియజేశారు. “శూన్యం నుంచి మీరు ఏదైనా సృష్టించాలి. మీరు అబద్ధాన్ని ప్రదర్శించాలి, అది వాస్తవంగా కనిపించాలి. ఒక మంచి అబద్ధాన్ని చెప్పగలిగిన వ్యక్తి, ఒక మంచి కథకుడు కాగలడు” అని, ఆయన వివరించారు.
ఒక వర్ధమాన కథా రచయిత అడిగిన ప్రశ్నకు, ఈ ప్రముఖ కథా రచయిత సమాధానమిస్తూ, ఒక వ్యక్తి తన మనస్సును తెరిచి ప్రతి విషయాన్నీ గ్రహించాలి, అని పేర్కొన్నారు. "మీకు మీరే ఒక కఠినమైన విమర్శకుడిగా మారవలసిన అవసరం ఉంది. అప్పుడు మీ ఉత్తమ రచన మాత్రమే బయటకు వస్తుంది. తద్వారా, మీరు మీ రచనలను అత్యున్నత శిఖరాలకు తీసుకెళ్ళవచ్చు" అని ఆయన నొక్కి చెప్పారు.
బాహుబలి, ఆర్.ఆర్.ఆర్. వంటి బ్లాక్ బస్టర్ చిత్రాలకు రాసిన అనుభవాన్ని శ్రీ ప్రసాద్ పంచుకుంటూ, “నేను రాయను, కథలను డిక్టేట్ చేస్తాను. నా మనసులో అన్నీ ఉంటాయి - కథా కథనం, పాత్రలు, మలుపులు”. అని చెప్పారు. ఒక మంచి రచయిత తన దర్శకుడు, నిర్మాత, ప్రాథమిక కథానాయకుడు తో పాటు ప్రేక్షకుల అవసరాలను తీర్చాలి" అని, ఆయన సూచించారు.
ఈ సదస్సుకు సినీ విమర్శకుడు, పాత్రికేయుడు మయాంక్ శేఖర్ వ్యాఖ్యాతగా వ్యవహరించారు.
ఆర్థిక మంత్రిత్వ శాఖ
జార్ఖండ్, పశ్చిమ బెంగాల్ లో ఆదాయంపన్ను శాఖ సోదాలు
జార్ఖండ్, పశ్చిమ బెంగాల్ రాష్ట్రాల్లో కార్యకలాపాలు సాగించే ఒక ప్రముఖ గ్రూపునకు చెందిన కంపెనీ వాణిజ్య కార్యాలయాల, నివాస సముదాయాలపై ఆదాయం పన్ను శాఖ దాడులు జరిపింది. దాదాపు 20 నివాస, వాణిజ్య ప్రాంతాల్లో 2020 సెప్టెంబరు 25న అధికారులు ఈ సోదాలు నిర్వహించారు. వివిధ సరుకుల వాణిజ్యం, వనస్పతి నెయ్యి, రియల్ ఎస్టేట్, తేయాకు ఎస్టేట్లు వంటి వాటిల్లో ఈ గ్రూపు వ్యాపారం సాగిస్తూ వస్తోంది. ఈ గ్రూపునకు కోల్కతాలో రియల్ ఎస్టేటు ప్రాజెక్టులు ఉన్నాయి.
ఖాతా పుస్తకాలకు సంబంధం లేకుండానే కంపెనీ నిర్వహించిన లావాదేవీలకు సంబంధించిన సాక్యాధారాలు, లెక్కల్లో లేని నగదు ఖర్చులు, అడ్వాన్సుగా తీసుకున్న నగదు, నగదుపై చెల్లించిన వడ్డీ వంటివి బయటపడ్డాయి. షెల్ కంపెనీల గ్రూపునకు పంపించిన నగదు, రియల్ ఎస్టేట్ కంపెనీకి రుణంగా అందించిన నగదు ఈ సోదాల్లో బయటపడింది.
చాలా వరకు కంపెనీల్లో ,..కుటుంబ సభ్యులే డైరెక్టర్లుగా ఉంటున్నారు. వారికి వాస్తవంగా ఎలాంటి వ్యాపారం లేదు. ఆదాయం పన్ను రిటర్న్ వివరాలను కొన్నింటిని మాత్రమే సమర్పించారు.
అలాంటి ఒక కంపెనీ, 7కోట్ల రూపాయల మేర అమ్మకాలు జరిపినట్టు లెక్కల్లో చూపించినప్పటికీ సదరు కంపెనీకి 2014నుంచి ఎలాంటి వ్యాపారం లేదని తేలింది. నగదును మాత్రం కోల్కతాలోని బ్యాకు ఖాతాల్లో జమచేశారు. అమ్మకం వివరాలను మాత్రం జార్ఖండ్ కు చెందిన కొనుగోలుదార్ల ఖాతా పుస్తకాల్లో చూపించారు.
సోదాల సందర్భంగా హార్డ్ డిస్కులు, పెన్ డ్రైవ్ లు, చేతి రాతతో కూడిన డైరీలను కూడా అధికారులు స్వాధీనం చేసుకున్నారు. నగదు రూపంలో రుణం తీసుకున్నట్టు, ఇచ్చినట్టు, రియల్ ఎస్టేట్ ప్రాజెక్టులో స్థలాన్ని బుక్ చేసినందుకుగాను నగదు అందుకున్నట్టు ఈ చేతిరాత డైరీలు కొన్నింటిలో నమోదు చేశారు. ఖాతా పుస్తకాలతో సంబంధం లేకుండా కాంట్రాక్టర్లకు నగదు చెల్లింపు జరిపినట్టు, డమ్మీ కాంట్రాక్టర్లకు నకిలీ చెల్లింపులు జరిగినట్టు కూడా ఈ సోదాల్లో బయటపడింది. పుస్తకాల్లో రియల్ ఎస్టేట్ ప్రాజెక్టు విలువను, దాని అసలు విలువకంటే చాలా తక్కువ చేసి చూపించినట్టు తేలింది. ఒక నిర్మాణంకోసం చేసిన నగదు ఖర్చును రికార్డు పుస్తకాలతో సంబంధం లేకుండా చేసినట్టు కూడా తేలింది.
ప్రాథమిక అంచనాల ప్రకారం,..రూ. 40కోట్లకు పైగా నగదు లావాదేవీలు జరిపినట్టు సోదాల్లో సాక్ష్యాధారాలు బయటపడ్డాయి. రియల్ ఎస్టేటు ప్రాజెక్టుకు సంబంధించి అడ్వాన్సుగా చెల్లించిన రూ. 80కోట్లకు సంబంధించి ఇంకా పరిశీలన కొనసాగుతోంది. ఈ కేసులో ఇంకా దర్యాప్తు కొనసాగుతోంది.
ప్రధాన మంత్రి కార్యాలయం
భారత్ రత్న డాక్టర్ భీమ్ రావ్ మెమోరియల్ ఎండ్ కల్చరల్ సెంటర్ కు గాను ఉత్తర్ ప్రదేశ్ ప్రభుత్వాన్ని ప్రశంసించిన ప్రధాన మంత్రి
ఈ కేంద్రం డాక్టర్ బాబాసాహెబ్ ఆమ్బేడ్ కర్ ఆదర్శాల కు లోకప్రియత్వాన్ని సంపాదించి పెడుతుంది: ప్రధాన మంత్రి
మాన్య డాక్టర్ బాబా సాహెబ్ ఆమ్బేడ్ కర్ ఆదర్శాల కు యువతీ యువకుల లో లోకప్రియత్వాన్ని సంపాదించిపెట్టడం లో అగ్ర భూమిక ను నిర్వర్తిస్తున్నందుకు గాను ఉత్తర్ ప్రదేశ్ ప్రభుత్వాన్ని ప్రధాన మంత్రి శ్రీ నరేంద్ర మోదీ ప్రశంసించారు.
‘‘లఖ్ నవూ లోని భారత్ రత్న డాక్టర్ భీమ్ రావ్ మెమోరియల్ ఎండ్ కల్చరల్ సెంటర్ మాన్య డాక్టర్ బాబాసాహెబ్ ఆమ్బేడ్ కర్ ఆదర్శాల ను యువత లో మరింత గా ఆదరణ లభించేందుకు పూచీపడుతుంది.
ఈ కృషి లో అగ్ర భూమిక ను పోషిస్తున్నందుకు గాను ఉత్తర్ ప్రదేశ్ ప్రభుత్వాన్ని నేను ప్రశంసిస్తున్నాను’’ అని ప్రధాన మంత్రి ఒక ట్వీట్ లో పేర్కొన్నారు.
ప్రధాన మంత్రి కార్యాలయం
నేశనల్ జూడిశల్ డేటా గ్రిడ్ ప్లాట్ ఫార్మ్ పరిధి లోభారతదేశ సర్వోన్నత న్యాయస్థానం చేరడాన్ని ప్రశంసించిన ప్రధాన మంత్రి
పెండింగు లో ఉన్న కేసుల ట్రాకింగు కు తోడ్పాటు ను అందించేటటువంటి నేశనల్ జూడిశల్ డేటా గ్రిడ్ ప్లాట్ ఫార్మ్ పరిధి లో భారతదేశం యొక్క సర్వోన్నత న్యాయస్థానం చేరుతుంది అని భారతదేశం ప్రధాన న్యాయమూర్తి చేసిన ప్రకటన ను ప్రధాన మంత్రి శ్రీ నరేంద్ర మోదీ ప్రశంసించారు. సాంకేతిక విజ్ఞానాన్ని ఈ విధం గా ఉపయోగించుకోవడం వల్ల పారదర్శకత్వం అధికం అవుతుంది మరి మన దేశం లో న్యాయం అందజేత వ్యవస్థ లో వృద్ధి నమోదు అవుతుంది అని శ్రీ నరేంద్ర మోదీ అన్నారు.
ఎఎన్ఐ ఒక పోస్టు ను ఎక్స్ మాధ్యం లో పెట్టిన మీదట ఈ అంశం పై ప్రతిస్పందిస్తూప్రధాన మంత్రి -
‘‘సర్వోన్నత న్యాయస్థానం మరియు భారతదేశం ప్రధాన న్యాయమూర్తి  శ్రీ డి.వై. చంద్రచూడ్ తీసుకొన్న ఒక ప్రశంసనీయమైనటువంటి నిర్ణయం ఇది. సాంకేతిక విజ్ఞానాన్ని ఈ విధం గా ఉపయోగించుకోవడం వల్ల పారదర్శకత్వం పెరుగుతుంది మరి మన దేశం లో న్యాయాన్ని అందజేసే వ్యవస్థ లో వృద్ధి నమోదు అవుతుంది.’’ అని ఎక్స్ మాధ్యం లోనే ఒక ట్వీట్ లో పేర్కొన్నారు.
భారీ పరిశ్రమల మంత్రిత్వ శాఖ
వాహన పరీక్షల కోసం ఆసియాలోనే పొడవైన, ప్రపంచంలో ఐదవ పొడవైన హై స్పీడ్ ట్రాక్ను ప్రారంభించిన భారత్
భవిష్యత్తులో, ప్రపంచ వాహన ఉత్పత్తి కేంద్రంగా అవతరించమే భారత్ లక్ష్యం: శ్రీ ప్రకాష్ జావడేకర్
కేంద్ర భారీ పరిశ్రమలు, ప్రభుత్వ సంస్థల శాఖ మంత్రి శ్రీ ప్రకాష్ జావడేకర్, 'నాట్రాక్స్- ది హై స్పీడ్ ట్రాక్' ను ఇండోర్లో ప్రారంభించారు. ఇది ఆసియాలోనే అతి పొడవైన ట్రాక్. వెయ్యి ఎకరాల విస్తీర్ణంలో దీనిని అభివృద్ధి చేశారు. ద్విచక్ర వాహనాల నుంచి భారీ ట్రక్కుల వరకు, అన్ని రకాల వాహనాలకు అన్ని రకాల గరిష్ట వేగ పరీక్షలను ఒకేచోట చేసే కేంద్రమిది.
ప్రపంచ స్థాయిలో నిర్మించిన 11.3 కిలోమీటర్ల హై స్పీడ్ ట్రాక్ను ప్రారంభించిన కేంద్ర మంత్రి; వాహనాలు, తయారీ, విడిభాగాల రంగంలో ప్రపంచ కేంద్రంగా అవతరించడమే భారత్ లక్ష్యంగా వివరించారు. "ఆత్మనిర్భర్ భారత్ వైపు మనం వేగంగా అడుగులేస్తున్నాం. ఆ దిశగా అన్ని ప్రయత్నాలు జరుగుతున్నాయి. మన దేశం వాహన తయారీ కేంద్రంగా మారాలన్న ప్రధాని కలను నెరవేర్చడానికి మా మంత్రిత్వ శాఖ కట్టుబడి ఉంది. వాహన, ఉత్పాదక పరిశ్రమల అభివృద్ధి ఉద్యోగ కల్పనలో సాయం చేస్తుంది" అని చెప్పారు.
రైల్వేలు, ప్రధాన రహదారులు, జలమార్గాల్లో ఏళ్ల తరబడి నానుతున్న ప్రాజెక్టులు, తమ ప్రభుత్వ బలమైన రాజకీయ సంకల్పం వల్ల ఇప్పుడు పూర్తవుతున్నాయని మంత్రి జావడేకర్ చెప్పారు.
భారీ పరిశ్రమలు, ప్రభుత్వ సంస్థల శాఖ సహాయ మంత్రి శ్రీ అర్జున్ రామ్ మేఘ్వాల్ కూడా ఈ సందర్భంగా మాట్లాడారు. దేశ భారీ సాధికారతకు తయారీ, వాహన రంగ పరిశ్రమలు సాయం చేస్తాయి కాబట్టి, ఆ రంగాలను కేంద్ర ప్రభుత్వం ప్రోత్సహిస్తోందని అన్నారు.
నాట్రాక్స్ కేంద్రంలో వాహనల గరిష్ట వేగం, ఆక్సిలరేషన్, స్థిరమైన వేగ ఇంధన వినియోగం, రియల్ రోడ్ డ్రైవింగ్ సిమ్యులేషన్ ద్వారా ఉద్గార పరీక్షలు, గరిష్ట వేగ నిర్వహణ, లేన్ మార్పు, అధిక వేగ మన్నిక వంటి పరీక్షల సమయంలో అధిక వేగ నిర్వహణ, స్థిరత్వ మూల్యాంకనం వంటి పరీక్షలను నిర్వహిస్తారు. 'వెహికల్ డైనమిక్స్'కు ఇది ఒక 'సెంటర్ ఆఫ్ ఎక్స్లెన్స్'.
బీఎంమ్డబ్ల్యూ, మెర్సిడెజ్, ఆడి, ఫెరారీ, లాంబోర్ఘిని, టెస్లా వంటి ఖరీదైన కార్ల గరిష్ట వేగ సామర్థ్యాన్ని గణించడానికి హెచ్ఎస్టీని ఉపయోగిస్తారు. భారత్లోని మరే ట్రాక్లోను వీటి వేగ సామర్థ్యాన్ని కొలవలేం. మధ్యప్రదేశ్ మధ్యలో ఇది ఉన్నందున, ఎక్కువ 'ప్రధాన ఓఈఎంల'కు అందుబాటులో ఉంటుంది. భారదేశ పరిస్థితులకు అనుగుణంగా ప్రోటోటైప్ కార్ల అభివృద్ధి కోసం విదేశీ ఓఈఎంలు ఇప్పుడు నాట్రాక్స్ హెచ్ఎస్టీపై దృష్టి పెడతాయి. ప్రస్తుతం, వాహన గరిష్ట వేగ పరీక్షల కోసం విదేశాల్లో ఉన్న తమ హై స్పీడ్ ట్రాక్లకు విదేశీ ఓఈఎంలు వెళుతున్నాయి.
అన్ని రకాల వాహనాల గరిష్ట వేగ సామర్థ్య పరీక్షలకు ఏక కేంద్ర పరిష్కారం ఈ ట్రాక్. ప్రపంచ పొడవైన ట్రాకుల్లో ఒకటి. ద్విచక్ర వాహనాల నుంచి భారీ వాహనాల వరకు విస్తృత శ్రేణి వాహనాల అవసరాలను ఇది తీర్చగలదు. స్టీరింగ్ నియంత్రణతో, వంపుల వద్ద కూడా గరిష్టంగా 375 కిలోమీటర్ల వేగాన్ని ఈ ట్రాక్పై సాధించవచ్చు. ఇది ప్రపంచ స్థాయి సురక్షితమైన పరీక్ష ట్రాక్లలో ఒకటి.
(Visitor Counter : 248
మంత్రిమండలి
ఔషధాల నియంత్రణ రంగంలో భారత్, సురినామ్ మధ్య కుదిరిన అవగాహన ఒప్పందానికి మంత్రివర్గం ఆమోదం
ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశంలో సురినామ్ లో భారత ఫార్మాకోపియా ను గుర్తించడం కోసం భారత ఆరోగ్య , కుటుంబ సంక్షేమ మంత్రిత్వ శాఖ , సురినామ్ ప్రభుత్వ ఆరోగ్య మంత్రిత్వ శాఖల మధ్య 2023 జూన్ 4న కుదిరిన అవగాహన ఒప్పందం  గురించి చర్చించారు. సురినామ్ లో భారత రాష్ట్రపతి పర్యటన సందర్భంగా ఈ ఒప్పందం కుదిరింది.
ఆయా చట్టాలు , నిబంధనలకు అనుగుణంగా ఔషధాల నియంత్రణ రంగంలో సన్నిహిత సహకారాన్ని పెంపొందించుకోవడం , సమాచారాన్ని ఇచ్చిపుచ్చుకోవడం ప్రాముఖ్యతను పార్టీలు గుర్తిస్తాయి. ఈ క్రింది అవగాహనలను చేరుకుంటాయి:సురినామ్ లో తయారు అవుతున్న/లేదా దిగుమతి చేసుకుంటున్న ఔషధాల నాణ్యతను ధృవీకరించడం కోసం సురినామ్ లో ఔషధాల ప్రమాణాల పుస్తకంగా ఇండియన్ ఫార్మాకోపియా ని ఆమోదించడం;ప్రతి ఐపికి భారతీయ తయారీదారులు జారీ చేసే సర్టిఫికేట్ ఆఫ్ అనాలిసిస్ ను ఆమోదించడం ; సురినామ్ లో ఔషధాల డూప్లికేట్ టెస్టింగ్ ఆవశ్యకతను తొలగించడం;నాణ్యత నియంత్రణ విశ్లేషణ సమయంలో ఉపయోగించడానికి ఐ పి సి నుండి ఐ పి ఆర్ ఎస్ ను, అపరిశుద్ధ ప్రమాణాలను సహేతుకమైన తక్కువ ఖర్చుతో పొందడం;జనరిక్ ఔషధాల అభివృద్ధికి మంచి అవకాశం కల్పించడం , సురినామ్ లో సరసమైన ధరలో ఔషధాల లభ్యతకు దోహదపడటం;రెగ్యులేటరీ ఫ్రేమ్ వర్క్, అవసరాలు, ప్రక్రియలలో ఫార్మకోపియా అవగాహనను ప్రోత్సహించడం;ఐ పి మోనోగ్రాఫ్ ల అభివృద్ధికి సంబంధించిన సమాచారం , డాక్యుమెంటేషన్ మార్పిడిని సులభతరం చేయడం;ప్రజారోగ్యానికి సంబంధించిన లేదా దానికి సంబంధించి తమ సేవలను అందించడంలో నియంత్రణ అధికారుల సామర్థ్యాన్ని పెంపొందించడం, ఆయా జనాభా అవసరాలను తీర్చడం;మోనోగ్రాఫ్ లు , భవిష్యత్తు సాంకేతిక పరిజ్ఞానాల అభివృద్ధిలో పరస్పర ప్రయోజనకరమైన రంగాలలో సాంకేతిక సహకారానికి అవకాశాలను అన్వేషించడం. విదేశీ మారకద్రవ్యం ఆదాయానికి దారితీసే వైద్య ఉత్పత్తుల ఎగుమతికి ఈ అవగాహన ఒప్పందం దోహదపడుతుంది. ఇది ఆత్మనిర్భర్ భారత్ దిశగా ఒక ముందడుగు.
భారతీయ ఫార్మాకోపియాకు అంతర్జాతీయ గుర్తింపు, ప్రమాణాల వల్ల భారత ఫార్మాస్యూటికల్ రంగానికి అనేక ప్రయోజనాలు ఉన్నాయి. వీటిలో ఇవి ఉన్నాయి:ఇది ఈ దేశాలకు భారతీయ ఔషధ ఉత్పత్తుల ఎగుమతిని పెంచుతుంది, ఎందుకంటే ఇది డబుల్ రెగ్యులేషన్, టెస్టింగ్ ,పోస్ట్ ఇంపోర్టేషన్ తనిఖీలను తొలగిస్తుంది. తద్వారా భారత ఔషధ ఎగుమతిదారులు పోటీతత్వాన్ని పొంది, వాణిజ్యం మరింత లాభదాయకంగా మారుతుంది.అంతేకాకుండా దిగుమతి చేసుకునే దేశాలకు సరసమైన ధరల్లో నాణ్యమైన భారతీయ వైద్య ఉత్పత్తులు అందుబాటులోకి వస్తాయి.దిగుమతి చేసుకునే దేశాల్లోని తయారీదారులు తమ పౌరులకు తక్కువ ధరలో ఔషధాల లభ్యతకు దోహదపడే జెనరిక్ ఔషధాల అభివృద్ధికి మెరుగైన అవకాశాలను కలిగి ఉంటారు.వివిధ రిఫరెన్స్ ప్రమాణాలు , మలిన ప్రమాణాలు ఈ తయారీదారులకు సహేతుకమైన ఖర్చుతో లభిస్తాయి.
రెగ్యులేటరీ విధానాల్లో సమన్వయం భారతదేశం నుండి ఔషధాల ఎగుమతిని పెంచడానికి సహాయపడుతుంది. ఫార్మాస్యూటికల్ రంగంలో విద్యావంతులైన నిపుణులకు మెరుగైన ఉపాధి అవకాశాలకు దోహదపడుతుంది.
ఇండియన్ ఫార్మాకోపియా  అధికారికంగా ఐదు  దేశాల- ఆఫ్ఘనిస్తాన్, ఘనా, నేపాల్, మారిషస్ , రిపబ్లిక్ ఆఫ్ సురినామ్ - గుర్తింపు పొందింది.. ఐపిని గుర్తించే దేశాలను ఇంకా విస్తరించాలని మంత్రిత్వ శాఖ భావిస్తోంది.
ప్రధాన మంత్రి కార్యాలయం
‘అమ్ఫాన్’ తుఫాను నేపథ్యం లో ఉత్పన్నమైన స్థితి ని నిర్ధరించడానికి పశ్చిమ బెంగాల్ ను మరియు ఒడిశా ను రేపటి రోజు న సందర్శించనున్న ప్రధాన మంత్రి
‘అమ్ఫాన్’ తుఫాను నేపథ్యం లో ఉత్పన్నమైన స్థితి ని నిర్ధరించడానికి ప్రధాన మంత్రి శ్రీ నరేంద్ర మోదీ రేపటి రోజు న పశ్చిమ బెంగాల్ ను మరియు ఒడిశా ను సందర్శించనున్నారు.
(ప్రధాన మంత్రి యొక్క కార్యాలయం ఒక ట్వీట్ లో ‘PM @narendramodi రేపటి రోజు న పశ్చిమ బెంగాల్ లో మరియు ఒడిశా లను సందర్శించి ‘‘అమ్ఫాన్’ తుఫాను కారణం గా ఉత్పన్నమైన స్థితి ని నిర్ధరించనున్నారు. ఆయన ఈ సందర్భం గా విమాన పరిశీలన ను నిర్వహించడం తో పాటు సమీక్ష సమావేశాల లో పాలు పంచుకోనున్నారు. ఈ సమావేశాల లో బాధితుల కు సహాయ పునరావాసాలకు సంబంధించిన పద్ధతుల ను గురించి చర్చించడం జరుగుతుంది’’ అని పేర్కొన్నది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 104.04 కోట్ల డోసులను అందించారు.
గత 24 గంటల్లో 16,156 కొత్త కేసులు నమోదయ్యాయి.
రికవరీ రేటు 98.20% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 17,095 మంది కోలుకున్నారు. దీంతో, కోలుకున్నవారి మొత్తం సంఖ్య 3,36,14,434 కు పెరిగింది.
మొత్తం కేసుల్లో క్రియాశీల కేసులు 1% కంటే తక్కువగా, 0.47% వద్ద ఉన్నాయి. 2020 మార్చి నుంచి ఇది కనిష్ట స్థాయి.
దేశవ్యాప్త క్రియాశీల కేసుల సంఖ్య 1,60,989. ఇది 243 రోజుల కనిష్ట స్థాయి.
వారపు పాజిటివిటీ రేటు  గత 34 రోజులుగా 2% కన్నా తక్కువగా ఉంది.
రోజువారీ పాజిటివిటీ రేటు  గత 24 రోజులుగా 2% కన్నా తక్కువగా ఉంది.
ఇప్పటివరకు 60.44 కోట్ల కొవిడ్ పరీక్షలు చేశారు.
రక్షణ మంత్రిత్వ శాఖ
ఓపీ సముద్రసేతు రెండో దశ - 588 భారతీయులను మాల్దీవుల నుండి భారత్ కు తీసుకొచ్చిన ఐఎన్ఎస్ జలాశ్వ
సముద్ర సేతు ఆపరేషన్ లో భాగంగా మోహరించిన ఐఎన్ఎస్ జలాశ్వ మాలె, మాల్దీవుల నుండి రెండో విడత ప్రయాణం పూర్తి చేసి భారతీయులను వెనక్కి తీసుకొచ్చింది. కొచ్చిన్ పోర్ట్ ట్రస్ట్ సముద్రికా క్రూయిస్ టెర్మినల్ వద్ద 70 మంది మహిళలు , 21 మంది పిల్లలతో సహా 588 మంది భారతీయ పౌరులను ఓడ చేర్చింది.
ఐఎన్ఎస్ జలాశ్వ ఉదయం 11:30 గంటలకు కొచ్చిన్ పోర్ట్ ట్రస్ట్ వద్ద తీరాన్ని చేరుకున్న వెంటనే భారత నావికాదళం, రాష్ట్ర ప్రభుత్వం, జిల్లా పరిపాలన, పోర్ట్ ట్రస్ట్ సిబ్బంది ఆహ్వానం పలికారు. కోవిడ్ స్క్రీనింగ్, ఇమ్మిగ్రేషన్ విధానాలను క్రమబద్ధీకరించడానికి పోర్ట్ అధికారులు విస్తృతమైన ఏర్పాట్లు చేశారు, అలాగే స్థానిక యంత్రాంగం, తరలించిన భారతీయ పౌరులను క్వారంటైన్ కి సంబంధిత జిల్లాలకు / రాష్ట్రాలకు రవాణా చేయడానికి ఏర్పాట్లు చేశారు.
భారతీయ పౌరులను విదేశీ తీర మార్గం నుండి తిరిగి వచ్చేలా చేయడానికి కేంద్ర ప్రభుత్వం చేస్తున్న ప్రయత్నాల్లో భాగంగా మే 15 న ఐఎన్ఎస్ జలాశ్వ భారత పౌరులను మాలె వద్ద ప్రారంభించారు. ప్రతికూల వాతావరణం కారణంగా ఓడ బయలుదేరడం ఆలస్యం అయ్యింది, ఓడ మే 16 న మాలె నుండి బయలుదేరింది.
రక్షణ మంత్రిత్వ శాఖ
తుర్కియేలో జరిగిన 19వ 'హెడ్స్ ఆఫ్ ఏసియన్ కోస్ట్ గార్డ్ ఏజెన్సీస్ మీటింగ్'లో పాల్గొన్న భారతీయ తీర రక్షణ దళం
ఈ నెల 05-08 తేదీల్లో, తుర్కియేలోని ఇస్తాంబుల్లో జరిగిన 19వ 'హెడ్స్ ఆఫ్ ఏసియన్ కోస్ట్ గార్డ్ ఏజెన్సీస్ మీటింగ్'లో  భారతీయ తీర రక్షణ దళం  పాల్గొంది. భారతీయ తీర రక్షణ దళం డైరెక్టర్ జనరల్ డి.జి. రాకేష్ పాల్ నేతృత్వంలోని నలుగురు సభ్యుల ఐసీజీ బృందం, ఈ స్వతంత్ర ఫోరం వార్షిక కార్యక్రమంలో భాగస్వామి అయింది. 23 దేశాల తీర రక్షణ దళాలు, రీకాప్, యూఎన్వోడీసీ నుంచి రెండు అనుబంధ సంస్థలు కూడా పాల్గొన్నాయి.
మూడు రోజుల ఉన్నత స్థాయి సమావేశంలో, సముద్ర చట్టాల అమలు, సముద్ర జీవుల రక్షణ & భద్రత, సముద్ర పర్యావరణ పరిరక్షణ, మాదక ద్రవ్యాలు, ఆయుధాలు, మనుషుల అక్రమ రవాణా నియంత్రణ వంటి అంశాలపై చర్చించారు. పరస్పరం మరింత సహకరించుకునేలా అజెండా రూపొందించారు. 'ఆసియన్ కోస్ట్ గార్డ్స్' సభ్య దేశాల మధ్య సముద్ర రంగ సహకారాన్ని మరింత బలోపేతం చేసేందుకు ఫోరం నిర్ణయించింది.
1999 నవంబర్లో ఎంపీ అలోండ్రా రెయిన్బో అనే సముద్ర దొంగల నౌకను భారతీయ తీర రక్షణ దళం స్వాధీనం చేసుకున్న తర్వాత, ప్రాంతీయ తీర రక్షణ దళాల మధ్య సహకారాన్ని ప్రోత్సహించడానికి జపాన్ తీసుకున్న చొరవ ఫలితంగా ఈ బహుళ దేశాల ఫోరం ఏర్పడింది. సురక్షితమైన, భద్రతతో కూడిన, కాలుష్యం లేని సముద్ర జలాలు ఉండేలా చూడడం హాక్గామ్ విధి. ఇందుకోసం ఈ ఫోరంలో నాలుగు కార్యాచరణ బృందాలు పని చేస్తుంటాయి. అన్వేషణ &సహాయం  బృందానికి భారతీయ తీర రక్షణ దళం నేతృత్వం వహిస్తోంది. సముద్ర పర్యావరణ పరిరక్షణ, సముద్ర జలాల్లో చట్టవిరుద్ధమైన కార్యకలాపాలను నియంత్రించడం, సమాచారాన్ని పంచుకోవడం వంటి విధులు నిర్వర్తిస్తున్న ఇతర బృందాల్లో చురుకైన సభ్య సంస్థగా ఉంది. హాక్గామ్ గత సమావేశం 2022లో న్యూదిల్లీలో జరిగింది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 166.17 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 11.02 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,66,17,16,335
|
|
అందుబాటులోని నిల్వలు
|
|
11,02,64,356
166.17 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 11.02 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.